< Templaattiohje > 

< Täytä tähän templaattiin neuleohjeesi. Poista kaikki kursiivilla/kulmasulkujen ( < > ) sisällä olevat tekstit ja tarpeettomat kohdat ennenkuin lähetät ohjeen. Älä myöskään käytä kursiivia koko ohjeen kirjoittamiseen, vaan pelkästään tarvittavien kohtien korostamiseen.

Tallenna ohje rtf-muodossa ja nimeä se ohjeesi mukaan. (File – Save As... / Tiedosto – Tallenna nimellä... ja valitse tiedostotyypiksi rtf.)

Huomaa, että tämä on hyvin suurpiirteinen templaatti ja siitä voi puuttua juuri sinun ohjeesi kaipaamia kohtia. Jos haluat antaa ohjeestasi lisätietoja, lisää ne sopivaksi katsomaasi kohtaan.

Katso myös Ohjeita kirjoittajille Ullan sivuilta. http://www.ullaneule.net/yhdistys/artikkeli_ohjeet.html

Kirjoitustyylistä

Tyylilaji on vapaa, kunhan se sopii jutun aiheeseen. Voit kirjoittaa artikkelisi asiallisesti tai humoristisesti, asiatyylillä tai pakinoiden, analyyttisesti tai kevyesti - mieti vain, millaisen jutun haluaisit itse lukea ja millaisella tyylillä saat parhaiten asiasi kerrottua.

Ohjeiden, neuvojen ja tutoriaalien kanssa kannattaa muistaa muutama perusasia:

•	Pidä lauseet lyhyinä: yksi asia yhteen lauseeseen. 
•	Pidä jaottelu selkeänä: yksi asia yhteen kappaleeseen. 
•	Ole positiivinen, yritä kirjoittaa lauseet myönteisessä muodossa, vaikka ensin mieleesi tulisikin vain kieltoja. 
•	Käytä aktiivia (neulo, luo, päättele), älä passiivia (neulotaan, luodaan, päätellään).
•	Jätä mittojen / kokojen jälkeen välilyönti. Älä kirjoita 6mm, 5s, 20krs.
o	 2 s
o	5 silmukkaa
o	20 krs, 15 kerrosta
o	 2 nurin, 3 oikein
•	Käytä muotoa ”6 mm puikot”, ei ”nro 6 puikot” 

Ullan toimituksella on oikeus muokata lehteen tulevaa aineistoa esim. kielioppi- tai kirjoitusvirheiden korjaamiseksi. Toimitus päättää myös sen, missä numerossa aineisto julkaistaan tai julkaistaanko ohje tai osa siitä jäsensivuilla.

Lähetä ohjeesi osoitteeseen ohjeet@ullaneule.net >

Ohjeen nimi

< Nimeä neuleesi persoonallisesti,  pelkästään ”Sukat” tai ”Pipo” eivät ole riittävän erottuvia nimiä. Nimen perusteella neuleesi muistetaan ja löydetään myöhemmin!

Kirjoita työsi esittelyteksti tähän. Esittelytekstissä voit kertoa esim. seuraavia asioita: mikä inspiroi suunnittelemaan työn, mikä siinä on kiinnostavaa / erikoista, mistä sen nimi on peräisin...

Teksti tulee sekä neuleen omalle ohjesivulle kuvan viereen että Ohjeet-sivulle, jossa esitellään kaikki neuleet. >

Lanka ja langan menekki

< Kirjoita lanka ja langan menekki muodossa Lanka, menekki grammoina, langan väri (mahd. värin numero). Jos lankoja on useita, listaa ne allekkain. Jos käytät harvinaista lankaa, voit myös kertoa korvaavan langan / korvaavat langat.

Esim.
Novita Isoveli, 100 g, luonnonvalkoinen (001)
Novita Isoveli, 200 g, musta (100) >

Neuletiheys

< Ilmoita neuletiheys silmukoina ja kerroksina 10 cm kohden. Ilmoita neuletiheys ainakin mallineuleen mukaisesti, mielellään myös sileässä neuleessa.

Esim.
26 s ja 36 krs sileää neuletta = 10 cm >

Puikot 

< Ilmoita puikkojen koko millimetreinä (ei nro:na, esim. ”puikot nro 5”). Mainitse, jos kyseessä ovat sukkapuikot tai pyöröpuikot. Jos puikkoja tarvitaan useaa kokoa, listaa ne allekkain omiin kappaleisiinsa.

Esim.
5 mm tai käsialan mukaan
Pyöröpuikot, 3 mm tai käsialan mukaan
Sukkapuikot, 4 mm tai käsialan mukaan >

Muut tarvikkeet

< Listaa tähän mahdolliset muut tarvikkeet: napit, vetoketjut, nauhat... 

Esim.
3 nappia, halkaisija 4 mm >

Koko

< Kerro neuleen koko ja mitat.

Esim.
M-L, valmiin puseron vartalonympärys 100 cm, hihan pituus 50 cm
3 kk lapselle, valmiin myssyn päänympärys xx cm
Huivin pituus 120 cm, leveys 40 cm
Kengännumero 37-38

Jos mahdollista, piirrä myös kaavakuvat, jos työ on monimutkainen.

Jos ohjeessa on usea koko, koot voi ilmoittaa myös taulukossa. >

Ohje

< Kirjoita ohje tähän. Jos ohjeessa on useita kokoja, erota eri kokojen tiedot toisistaan ajatusviivalla: 24 – 35 – 46.

Esim. paita- tai villatakkiohjeessa listaa vaiheet seuraavassa järjestyksessä ja lisää tarpeen vaatiessa osuuksia sopiviin kohtiin:

Etukappale
Takakappale
Hihat
Viimeistely

Älä laita kaksoispistettä otsikkojen jälkeen!

Muita kohtia voivat olla esim.

Ennen kuin aloitat, jos jotain on otettava huomioon ennen aloitusta
Vinkkejä, jos haluat antaa lisäohjeita tai vinkkejä siitä, miten ohjetta voi muunnella >

< Kuvat >

<Liitä erillisinä tiedostoina jpg-formaatissa mukaan seuraavanlaisia kuvia:

•	hyvälaatuinen, tarkka ja selkeä kuva koko työstä, josta näkee, miltä se näyttää; tämä kuva tulee ohjesivulle
•	mahdollisesti kuvia työn yksityiskohdista, jos ne havainnollistavat työn tekemistä tai huomiota vaativia yksityiskohtia
•	mallineuleen tai kuvioiden kaaviot 

Lähetä kaaviot ym. kuvankäsittelyohjelmalla tehtynä, ei käsin piirrettynä ja skannattuna. Silloin ne ovat selkeät ja kestävät pienennystä.

Voit piirtää kaaviot myös Excelillä ja lähettää Excel-tiedoston erillisenä tiedostona. Älä piirrä kaaviota aivan reunoihin kiinni, vaan jätä sen ympärille tyhjää tilaa, jotta kuvaruutukaappauksen ottaminen on helppoa. Muista kertoa, mitä mallineuleen kaavion merkinnät tarkoittavat!

Jos kuva kuuluu johonkin tiettyyn kohtaan ohjetta, mainitse se tekstissä. Älä liitä kuvia Word-tiedostoon!

Kuvien resoluutioksi riittää 72-150 dpi. Kuvien leveyden (pidemmän reunan) olisi hyvä olla 640 – 1024 px välillä, jotta kuvaa voidaan tarvittaessa rajata uudelleen. Sekä pysty- että vaakakuvat ovat OK. 

Älä lähetä kuvia, joiden resoluutio tai koko pikseleinä on suurempi! Ne vievät turhaan tilaa Ullan sähköpostista. 

Jos lähetät useita kuvia, pakkaa ne zip-pakkausohjelmalla (esim. WinZip). Voit myös laittaa kuvat nettiin ja ilmoittaa linkin kuviin. >

< Esittely >

< Kirjoita lyhyt esittely itsestäsi kolmannessa persoonassa: ”NN on neulonut viimeiset 10 vuotta...” Kerro esim. mikä inspiroi sinua neulomaan ja mitä muuta teet neulomisen lisäksi. Kerro mahdollinen webbisivusi / blogisi osoite ja sähköpostiosoitteesi tai kerro, jos haluat, että sinuun otetaan yhteyttä Ullan kautta. Liitä mukaan myös kuva itsestäsi, jos haluat esittäytyä kuvallisesti.

Jos lähetät usean ohjeen, artikkelin tms, yksi esittely riittää. Esittely tulee Tekijät –sivulle. Ohjesivuilta on linkki esittelyyn ja vastaavasti Tekijät-sivulta on linkki/linkit kaikkiin ohjeisiin, artikkeleihin ym. materiaaliin. >